Institute of Mathematics and Informatics

Общ семинар на секция "Анализ, геометрия и топология"
2017-11-21 14:00 - 15:30 (Europe/Sofia) | Институт по математика и информатика – БАН, Block 8, 1113 БАН IV км., София, Bulgaria
Поредното заседание на Общия семинар на секция “Анализ, геометрия и топология” ще се проведе на 21 ноември 2017 г. от 14:00 часа в зала 478 на ИМИ.
Доклад на тема:
Върху геометрията на минималните повърхнини в 4-мерно Евклидово пространство или пространство на Минковски
ще изнесе Красимир Кънчев, ВТУ „Тодор Каблешков“, София.
Поканват се всички интересуващи се.
Резюме. За всяка минимална повърхнина в n-мерно евклидово или лоренцово пространство доказваме, че допуска локално геометрично определени параметри – канонични параметри. За всяка минимална повърхнина от общ тип в 4-мерно евклидово пространство или пространство на Минковски, параметризирана с канонични параметри, получаваме Вайерщрасово представяне – канонично Вайерщрасово представяне. Получените формули ни позволяват да решим експлицитно системата от естествени частни диференциални уравнения и да намерим геометрично съответствие между минималните повърхнини от общ тип, решенията на системата частни диференциални уравнения и двойки холоморфни функции в Гаусовата равнина. Въз основа на тези съответствия получаваме, че всяка минимална повърхнина от общ тип в 4-мерно eвклидово пространство определя локално двойка минимални повърхнини в 3-мерно евклидово пространство и обратно.

Общ семинар на секция "Анализ, геометрия и топология"
2017-11-07 14:00 - 16:00
Поредното заседание на Общия семинар на секция “Анализ, геометрия и топология” ще се проведе на 7 ноември 2017 г. от 14:00 часа в зала 478 на ИМИ, на което ще се състои предварителна защита на проекта на дисертация на
доц. д-р Йорданка Панева-Коновска
на тема:
Функции на Бесел и Митаг-Лефлер и обобщения
за получаване на научната степен „доктор на науките“ в област на висше образование 4. Природни науки, математика и информатика, професионално направление 4.5. Математика, научна специалност “Математически анализ”.
Поканват се всички интересуващи се.
Проектът на дисертацията е на разположение в библиотеката на ИМИ – БАН.
